recursal/SuperWikiNEXT-32B huggingface dataset:
**சர்மிஷ்டை** (Sharmistha), அசுர குல அரசன் விருசபர்வாவின் மகள். இவளது நெருங்கிய தோழி, அசுர குலகுரு சுக்கிராச்சாரியின் மகள் தேவயானி. சந்திர குல மன்னர் யயாதியின் மனைவி. சர்மிஷ்டையின் மகன் புருவின் பௌரவர் குலத்தில் பிறந்தவர்களே பீஷ்மர், பாண்டவர் மற்றும் கௌரவர்..

புராண வரலாறு
------------

ஒரு முறை குளத்தில் நீராடிவிட்டு திரும்புகையில் கவனக்குறைவாக அரச குமாரி சர்மிஷ்டையின் ஆடையை தேவயானி அணிந்தமைக்கு, அவளை உடலாலும் மனதாலும் துன்புறுத்தினாள் ஷர்மிஷ்டை. அதற்கு பழி வாங்க முடிவு செய்தால் தேவயானி.

சந்திர குல மன்னன் யயாதியை திருமணம் செய்து கொண்ட போது தேவயானி, சர்மிஷ்டையை தனது பணிப்பெண்ணாகப் பணிபுரிய தனது தந்தை சுக்கிராச்சாரியையும், அசுர குல மன்னன் விருபசேனனையும் வேண்ட, அவர்களும் சம்மதித்தனர். ஷர்மிஷ்டை மற்றும் தேவயானி யயாதியுடன் சென்றனர்.

தேவயானியின் மூலம் யயாதிக்கு நான்கு ஆண் மக்கள் பிறந்தனர். இந்நிலையில் தேவயானிக்கு தெரியாமல் சர்மிஷ்டை மீது காதல் கொண்ட யயாதி, சர்மிஷ்டை மூலம் துரு, அனு, புரு எனும் மூன்று ஆண் மக்கள் பிறந்தது.

ஒரு முறை ஷர்மிஷ்டையின் அரண்மனைக்கு சென்ற தேவயானி, அங்கு யயாதியின் உருவம் ஒத்த மூன்று குழந்தைகளை கண்டு, உங்கள் தந்தை யார் என வினவ, அவர்களும் யயாதி என உரைத்தது கண்டு, சர்மிஷ்டை மற்றும் யயாதி மீது கோபமுற்று, நடந்ததை விசயத்தை தந்தை சுக்கிராச்சாரியாரிடம் உரைத்தாள். சுக்கிராச்சாரியும், தன் மகளுக்கு துரோகம் செய்த, யயாதியை உடனே கிழவனாக மாற சாபமிட்டார். பின்னர் வருத்தமுற்ற தேவயானி, சாபவிமேசனத்திற்கு வழி கேட்க, அவரும், யயாதியின் முதுமைப் பருவத்தை மகன்களில் ஒருவர் ஏற்றால், யயாதியின் முதுமை நீங்கி இளமை அடைவான் என்று கூற, யயாதியின் முதுமையைத் தேவயானியின் நான்கு மகன்களில் ஒருவர் கூட ஏற்காத நிலையில், ஷர்மிஷ்டையின் மகன்களில் புரு என்பவன், யயாதியின் முதுமை ஏற்று தன் இளமையை வழங்கினான்.

இதனால் மகிழ்ந்த யயாதி, தனக்குப் பிறகு சர்மிஷ்டைக்கு பிறந்த இளவரசன் புரு, தன் நாட்டை ஆள வரமளித்தான்..

மேற்கோள்கள்
-----------

1. ↑
2. ↑   பம்மல் சம்பந்த முதலியாரின் யயாதி நாடகம் (கோப்பு வடிவில்)
3. ↑  "காப்பகப்படுத்தப்பட்ட நகல்". .
4. ↑

வெளி இணைப்புகள்
---------------

* தமிழில் முழு பாரதம்
* யயாதி
* பம்மல் சம்பந்த முதலியாரின் யயாதி நாடகம் (கோப்பு வடிவில்)
* Devayani and Yayati பரணிடப்பட்டது 2017-11-13 at the வந்தவழி இயந்திரம் Retold by P. R. Ramachander]
* Yayati in *Brahma Purana*

இதனையும் காண்க
--------------

* யயாதி
* தேவயானி
**எசுசெக்சு பெல்சு** (**Essex Fells**) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் எசுசெக்சு கவுன்டியில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இப்பெருநகரம் 1.42 சதுரக் கிலோ மீற்றர் பரப்பளவைக் கொண்டுள்ளது. இதில் 0.01 சதுரக் கிலோ மீற்றர் பிரதேசம் நீரினால் சூழப்பட்டுள்ளது. மிகுதி 1.41 சதுரக் கிலோ மீற்றர் பிரதேசம் நிலத்தினாலும் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 2,113 ஆகும். எசுசெக்சு பெல்சு நகரத்தின் மக்கள் தொகை அடர்த்தி ஒரு கிலோ மீற்றருக்கு 1,496.3 குடிமக்கள் ஆகும்.

மேற்கோள்கள்
-----------

1. ↑  Profile of General Demographic Characteristics: 2010 for Belleville township, Essex County, New Jersey பரணிடப்பட்டது 2012-04-02 at the வந்தவழி இயந்திரம், New Jersey Department of Labor and Workforce Development. Accessed March 3, 2012.
2. ↑  Census 2010: Essex County, *Asbury Park Press*. Accessed June 3, 2011.
இதே பெயரைக் கொண்ட நடிகையைப் பற்றி அறிய, தேவயானி (நடிகை) என்ற பக்கத்தைப் பார்க்கவும்.
யாயதியின் பின்னிருந்து தேவயானி, சர்மித்தையிடம் கேள்வி கேட்கிறாள்
**தேவயானி** அசுர மன்னன் விருபசேனனின் ராஜகுருவான சுக்கிராச்சாரியாரின் மகள். சுக்கிராச்சாரியிடம் சஞ்சீவனி மந்திரம் கற்க சீடனாக வந்த பிரகஸ்பதியின் மகன் கசன் மீது ஒரு தலைக்காதல் கொண்டாள். ஆனால் கசன் குருவின் மகள், சகோதரிக்கு சமம் என்று கூறி தேவயானியின் காதலை ஏற்க மறுத்தான். அதனால் ஆத்திரம் அடைந்த தேவயானி கசனை தன் தந்தை சுக்கிராச்சாரியிடம் கற்ற மந்திர வித்தை பலிக்காமல் போகக்கடவது என சாபமிட்டாள். பதிலுக்கு கசன், உன்னை ஒரு அந்தணர் திருமணம் செய்யாது, ஒரு சத்திரியன் திருமணம் செய்து கொள்வான் என்று சாபமிட்டான்.

தேவயானியின் திருமணம்
--------------------

கசனின் சாபப்படி, தேவயானி சந்திர குல மன்னன் யயாதியை மணந்தாள். தேவயானிக்கு யது, துர்வசு ஆகிய இரண்டு மகன்கள் பிறக்கின்றனர். தேவயானியின் தோழியும், பணிப்பெண்ணுமாகிய சர்மிஷ்டையை இரகசியமாக திருமணம் செய்து கொள்கிறான் யயாதி. அவள் மூலம் யயாதிக்கு மூன்று குழந்தைகள் பிறக்கிறது. இந்த விசயம் அறிந்த தேவயானி தன் தந்தையிடம் முறையிட, சுக்கிராச்சாரியர் யயாதிக்கு கிழட்டுத்தன்மையை அடையும்படி சாபம் இடுகிறார். தவறை உணர்ந்த யயாதி, சாபவிமோசனம் கேட்கிறான். அதற்கு சுக்கிராச்சாரியார், உனது கிழட்டுத்தன்மையை உனது மகன்கள் ஏற்றால் உனது கிழட்டுத்தன்மை நீங்கும் எனக் கூறுகிறார். யயாதியின் இரண்டாம் மனைவியான சர்மிஷ்டையின் இளைய மகன் புரு தனது தந்தையின் கிழட்டுத்தன்மையை பெற்று, தனது இளமையை தனது தந்தையான யயாதிக்கு அளிக்கிறான்.

புருவின் வழித்தோன்றல்கள்
------------------------

பின்னர் பல ஆண்டுகளுக்குப் பின், யயாதி மீண்டும் தனது இளமையை தன் மகன் புருவிற்கு திருப்பி அளித்து, தனது கிழட்டுத்தனத்தை திரும்பப் பெற்றுக் கொள்கிறான். இந்த புருவின் வழித்தோன்றல்களே சந்திர குலத்தில் பிறந்த சாந்தனு, பீஷ்மர், பாண்டவர் மற்றும் கௌரவர் ஆவர்.

யதுவின் வழித்தோன்றல்கள்
-----------------------

யயாதி-தேவயானிக்கு பிறந்த மூத்த மகன் யதுவின் வழித்தோன்றல்களே யாதவகுலத்தினர் ஆவர். ஸ்ரீகிருஷ்ணரும் பலராமரும் யதுவின் குலத்தவர் என்று நம்புகின்றனர்.

வெளி இணைப்புகள்
---------------

* தேவயானியின் கதை - பாகம் 1 - காணொளி
* தேவயானியின் கதை - பாகம் 2 - காணொளி
**சாம்ப்ரா** (*Sambra*) இந்தியாவின் கர்நாடக மாநிலத்தில் உள்ள பெல்காம் நகரில் உள்ள ஒரு புறநகர்ப் பகுதியாகும். இப்பகுதி கர்நாடகாவின் பெல்காம் மாவட்டத்தில் பெல்காம் தாலுக்காவில் அமைந்துள்ளது. பெல்காம் நகரத்திற்கு சேவை செய்யும் உள்நாட்டு விமான நிலையமான பெல்காம் விமான நிலையம் இங்கு உள்ளது.

மக்கள் தொகையியல்
----------------

2017 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சாம்பரா நகரத்தில் 6188 ஆண்கள் மற்றும் 4567 பெண்கள் என மொத்தமாக 10755 மக்கள் வசித்தனர்.

விமானப்படை பயிற்சி மையம்
------------------------

பெல்காமில் உள்ள சாம்பரா நகரத்தில் இந்திய விமானப்படையின் பறத்தல் அல்லாத விமானப்படை பயிற்சி மையம் ஒன்று உள்ளது.

கல்வி
-----

விமானப்படை வீரர்களின் குழந்தைகளுக்கு கல்வி வழங்க சாம்பரா கேந்திரிய வித்யாலயா (மத்திய பள்ளி) ஒன்றும் இங்கு உள்ளது.

இவற்றையும் காண்க
----------------

* பெல்காம்
* கர்நாடக மாவட்டப் பட்டியல்

மேற்கோள்கள்
-----------

1. 1 2  Village code= 64400 "Census of India : Villages with population 5000 & above". Registrar General & Census Commissioner, India. .
2. ↑  "Yahoomaps India : Sambra, Belgaum, Karnataka". .

புற இணைப்புகள்
--------------

*
**மஞ்சள் காது கொண்டைக்குருவி** (***பைக்னோனோடசு பென்சிலாடசு***) என்பது பாசரைன் பறவைகளின் கொண்டைக்குருவி குடும்பத்தில் உள்ள பறவைச் சிற்றினமாகும். இது இலங்கையின் மலைப்பகுதிகளில் வாழும் அகணிய உயிரி ஆகும். இதன் பொதுவான பெயர் மஞ்சள் தொண்டை சின்னான் மாற்றுப் பெயராகவும் பயன்படுத்தப்படுகிறது.

வகைப்பாட்டியல்
--------------

மஞ்சள் காது கொண்டைக்குருவி முன்பு *கெலார்ட்டியா* என்ற ஒற்றைச் சிற்றினப் பேரினத்தில் வகைப்படுத்தப்பட்டது. இது மருத்துவர் ஈ. எப். கெலார்ட்டின் நினைவாகப் பெயரிடப்பட்டது. மஞ்சள் காது கொண்டைக்குருவிக்கான மாற்றுப் பெயர்களில் **சிலோன் கொண்டைக்குருவி**, **இலங்கை** **கொண்டைக்குருவி** மற்றும் **மஞ்சள்-குஞ்ச கொண்டைக்குருவி** ஆகியவை அடங்கும்.

பரவல்
-----

மஞ்சள் காது-கொண்டைக்குருவி இலங்கையில் மட்டுமே காணப்படும் அகணிய உயிரி ஆகும். இது இலங்கையில் காணப்படும் புல்புல்களில் மிகவும் பொதுவானது. இது காடு மற்றும் மரங்கள் நிறைந்த விவசாய நிலங்களின் பறவை ஆகும். இதன் வரம்பு கட்டுப்பட்டதாக இருந்தபோதிலும், இது நுவரெலியாவில் உள்ள ஓட்டன் சமவெளி தேசிய வனம், பிதுருதலாகல சிகரம், நிலவு சமவெளி மற்றும் விக்டோரியா பூங்கா போன்ற இடங்களில் மிகவும் எளிதாகக் காணப்படுகிறது மற்றும் பாறை மலைகளில் காணப்படுகிறது.

விளக்கம்
--------

மஞ்சள் காது கொண்டைக்குருவி சுமார் 20 cm (7.9 அங்) நீளமும், நீண்ட வாலும் கொண்டது. இது ஆலிவ் மேல் பகுதிகளையும் மஞ்சள் நிறத்தின் கீழ்ப் பகுதிகளையும் கொண்டுள்ளது. தலையின் கிரீடம் சாம்பல் நிறமானது. மேலும் மஞ்சள் காது குஞ்சம் மற்றும் கண்ணுக்குக் கீழே ஒரு மஞ்சள் திட்டு உள்ளது. கண்ணுக்கு எதிரே ஒரு வெள்ளைக் குஞ்சம் உள்ளது. தொண்டை வெண்மையாக இருக்கும்.

ஆண் பெண் பறவைகள் இறகுகளில் ஒத்தவை. ஆனால் இளம் பறவைகள் முதிர்வடைந்த பறவைகளை விட மந்தமானவை.

நடத்தை மற்றும் சூழலியல்
-----------------------

மஞ்சள் காது கொண்டைக்குருவி புதரில் கூடு ஒன்றில் பொதுவாக இரண்டு முட்டைகளுடன் கூடு கட்டும். இவை பழங்கள் மற்றும் பூச்சிகளை உண்கின்றன. கூடுகள் திறந்த மற்றும் கோப்பை வடிவில் இருக்கும். வேர்கள் மற்றும் லைகன் போன்ற பொருட்கள் கூடுகளைக் கட்டுவதற்குப் பயன்படுத்தப்படுகின்றன. இனப்பெருக்க காலம் பொதுவாகப் பிப்ரவரி-மே மற்றும் ஆகத்து-அக்டோபர் மாதங்களில் நிகழ்கிறது.

கலாச்சார குறிப்புகள்
--------------------

10- ரூபாய் இலங்கை தபால்தலையில் மஞ்சள் காது கொண்டைக்குருவி படம் அச்சிடப்பட்டது. மேலும் இலங்கையின் புதிய ரூபாயில் ரூ5000 தாளிலும் அச்சிடப்பட்டுள்ளது.

படங்கள்
-------

1. ↑  BirdLife International (2021). "*Pycnonotus penicillatus*". *The IUCN Red List of Threatened Species* (IUCN) **2021**: e.T22712722A185455076.. பார்த்த நாள்: 15 January 2018.
2. ↑  "Birds on stamps: Sri Lanka". .
3. ↑  "Central Bank of Sri Lanka". .

மேற்கோள்கள்
-----------

* கிரிம்மெட், இன்ஸ்கிப் மற்றும் இன்ஸ்கிப் மூலம் *இந்தியாவின் பறவைகள்* ,ISBN 0-691-04910-6

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q780512
* விக்கியினங்கள்: Pycnonotus penicillatus
* ARKive: pycnonotus-penicillatus
* BirdLife: 22712722
* ஈபேர்டு: yeebul1
* EoL: 919967
* GBIF: 2486135
* iNaturalist: 14603
* IRMNG: 10216382
* ITIS: 562622
* IUCN: 22712722
* என்.சி.பி.ஐ: 2895573
* Xeno-canto: Pycnonotus-penicillatus

 |
**பிரம்மால்லைட்டு** (*Brammallite*) என்பது (Na,H3O)(Al,Mg,Fe)2(Si,Al)4O10[(OH)2·(H2O)] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இல்லைட்டு கனிமத்தின் சோடியம் மிகு ஒத்தவரிசை கனிமமாக இது வகைப்படுத்தப்படுகிறது. 1943 ஆம் ஆண்டில் வேல்சில் உள்ள கார்மர்தன்சையரில் முதன் முதலில் கண்டறியப்பட்டது. பிரித்தானிய புவியியலாளரும் கனிமவியலாளருமான ஆல்ஃபிரட் பிரம்மால் (1879-1954) நினைவாக கனிமத்திற்கு பிரம்மால்லைட்டு என அவர் பெயரிடப்பட்டது. பன்னாட்டு கனிமவியல் நிறுவனம் Bmr என்ற குறியீட்டால் பிரம்மாலைட்டை அடையாளப்படுத்துகிறது.

பாராகோனைட்டின் சிதைவுப் பொருளாக இது நம்பப்படுகிறது. இல்லைட்டு போல இதுவும் விரிவடையாத, களிமண் அளவிலான, மைக்காசியசு வகை கனிமமாகும். பிரம்மாலைட்டு என்பது பைலோசிலிகேட்டு வகை அல்லது அடுக்கு சிலிக்கேட்டு வகை கனிமம் ஆகும். கட்டமைப்பு ரீதியாக, பிரம்மால்லைட்டு சற்று அதிக சிலிக்கான், மக்னீசியம், இரும்பு, நீர் மற்றும் சற்றே குறைவான நான்முக அலுமினியம் மற்றும் உள்ளடகுக்கு பொட்டாசியம் ஆகியவற்றைக் கொண்ட மசுகோவைட் அல்லது செரிசைட்டு கனிமத்தை போன்ற வடிவம் கொண்டுள்ளது.

சிறிய ஒற்றை சரிவச்சு வகை படிகக் கனிமமாக வெள்ளை நிறத்தில் பிரம்மால்லைட்டு தோன்றுகிறது. சிறிய அளவில் கிடைப்பது காரணமாக, நேர்மறை அடையாளம் காணப் பொதுவாக எக்சுகதிர் விளிம்புவளைவு பகுப்பாய்வு தேவைப்படுகிறது.

மேற்கோள்கள்
-----------

1. ↑   Brammallite at Mindata.org
2. ↑   WebMineral
3. ↑  Warr, L.N. (2021). "IMA–CNMNC approved mineral symbols". *Mineralogical Magazine* **85** (3): 291–320. doi:10.1180/mgm.2021.43. Bibcode: 2021MinM...85..291W.
**வெண்புருவக் கொண்டலாத்தி** (White-browed Bulbul) என்பது கொண்டை வகை பறவையாகும். இது இலங்கையிலும் இந்திய தீபகற்பத்திலும் வாழ்கிறது. மேற்பகுதி ஒலிவ நிறத்திலும், கீழ்ப் பகுதி வெண்மையாகவும் காணப்படும். இதன் கண் புருவம் மங்கலாகவும் பின்புறம் மஞ்சளாகவும் காணப்படும். இவற்றின் வாழ்விடம் அடர்த்தியான குறுங்காடுகள். இங்கே இவை மறைந்து வாழும் இவற்றை காண்பது கடினம். ஆயினும் இவற்றின் பலத்த ஒலி மூலம் இவற்றின் இருப்பை கண்டுபிடித்துவிடலாம்.

விவரம்
------

வெண்புருவக் கொண்டலாத்தியின் நீளம் 20 செ.மீ (7 அங்குலம் 8) ஆகும். இவற்றின் மேற்பகுதி ஒலிவ நிறமும் கீழ்ப் பகுதி வெண்மையாகவும் இருக்கும். இப் பறவைகளின் வெண் கண் புருவம், கண்ணுக்கு கீழான வெள்ளை நிற பிறை வடிவம் மற்றும் மீசை போன்ற கரிய கோடு என்பனவற்றால் அடையாளம் காணலாம். பின்புறம் மஞ்சள் தன்மையுடனும் முகவாய் மஞ்சலாகவும் காணப்படும். தொண்டைப் பகுதி வெண்மையானது. பிடரியில் மூன்று அல்லது நான்கு மயிர் போன்றன தென்படும். இறகின் அமைப்பில் ஆணும் பெண்ணும் ஒருமித்தவை. இவை பலத்த ஒலியினை புதரின் மேலிருந்து எழுப்பி, புதரின் உள் சென்று மறைந்துவிடும்.

பரம்பலும் உறைவிடமும்
--------------------

இப்பறவை வட இந்தியா மற்றும் இலங்கைக்குரிய பறவையாகும். இவை உலர்ந்த பரந்த கிராமப்புற குறுங்காடுகளிலும், அடர்த்தியான புதர்களுள்ள குறுங்காடுகளிலும் தோட்டங்களிலும் காணப்படும்.

பழக்கமுறையும் சூழலியலும்
------------------------

வெண்புருவக் கொண்டலாத்தி தனியாகவும் இணையாகவும் காணப்படும். இவை பழங்கள், மலர்த்தேன், புழு, பூச்சி என்பவற்றை உணவாகக் கொள்ளும். பங்குனி முதல் புரட்டாதி வரையான காலப்பகுதியில் இனப்பெருக்கத்தில் ஈடுபடும். இவை வருடத்தில் இரு தடைவைகள் குஞ்சு பொரிக்கும். மாசியும் புரட்டாதியும் இனப்பெருக்கத்தின் உச்ச காலமாகும். இவை மரக்கிளையில் இலகுவான கிண்ணம் போன்ற கூட்டினைக் கட்டி இரண்டு முட்டைகள் வரை இடும். ஒரு பறவை 11 வருடங்களுக்கு மேல் வாழக் கூடியது.

மேற்கோள்கள்
-----------

1. ↑  BirdLife International (2011). "Pycnonotus luteolus". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 3.1* (பன்னாட்டு இயற்கைப் பாதுகாப்புச் சங்கம்). .
2. 1 2 3  Ali, S & SD Ripley (1996). *Handbook of the Birds of India and Pakistan. Volume 6* (2 ). New Delhi: Oxford University Press. பக். 98–100.
3. ↑  Baker, EC Stuart (1922). *Fauna of British India. Birds. Volume 1* (2 ). London: Taylor and Francis. பக். 417–418. .
4. ↑  Vijayan, VS (1978). "Breeding biology of Bulbuls, *Pycnonotus cafer* and *Pycnonotus luteolus* (Class: Aves, Family: Pycnonotidae) with special reference to their ecological isolation". *J. Bombay Nat. Hist. Soc.* **75**: 1090–1117.
5. ↑  Hume, AO (1889). *The nests and eggs of Indian Birds. Volume 1* (2 ). London: R. H. Porter. பக். 189–190. .
**மெய்க்கருவுயிரி** (Eukaryote) எனப்படுவது, மென்சவ்வுகளால் சூழப்பட்ட சிக்கலான அமைப்புக்களைக் கொண்ட உயிரணுக்களாலான உயிரினம் ஆகும். இது நிலைக்கருவிலி உயிரினங்களிலிருந்து வேறுபடுவது முக்கியமாக மரபணு அல்லது பாரம்பரியப் பொருளைக் கொண்டிருக்கும் நிலையான கருவையும், அதனை மூடியுள்ள கருமென்சவ்வையும் கொண்டிருப்பதனால் ஆகும். அனேகமான மெய்க்கருவுயிரிகள் மென்சவ்வால் மூடப்பட்ட இழைமணிகள், பசுங்கனிகம் அல்லது பச்சைய உருமணிகள், கொல்கி உபகரணங்கள் போன்ற நுண்ணுறுப்புக்களைக் கொண்டிருக்கும். தாவரங்கள், விலங்குகள், பூஞ்சைகள் போன்ற பல்கல உயிரினங்கள் யாவும் பொதுவாக இவ்வகை மெய்க்கருவுயிரிகளேயாகும்.

கலத்தின் கட்டமைப்பு அம்சங்கள்
-----------------------------

மெய்க்கருவுயிரி கலமானது நிலைக்கருவிலி கலத்தை விட அளவில் பெரியது. மெய்க்கருவுயிரி கலத்தில் ஓர் கரு (கலத்தின் அனுசேபத் தொழிற்பாடுகளைக் கட்டுப்படுத்தும் அலகு) காணப்படும். எனினும் நிலைக்கருவிலி கலத்தில் கரு மென்சவ்வு அற்ற ஓர் போலியான கரு போன்ற DNA திரள் மாத்திரமே காணப்படும்.அத்தோடு மெய்க்கருவுயிரி கலத்தில் மாத்திரமே நுண்ணுறுப்புகள் காணப்படும்.

மெய்க்கருவுயிரி கலங்களுக்கிடையிலான வித்தியாசங்கள்
-------------------------------------------------

மெய்க்கருவுயிரி கலங்களை இலகுவான பயன்பாட்டுக்காக தாவரக் கலம், விலங்குக் கலம் எனப் பிரித்து நோக்கலாம்.

### விலங்குக் கலம்

ஒரு விலங்குக் கலமொன்றின் கட்டமைப்பு
விலங்குக் கலத்தில் பச்சையவுருமணியோ, கலச்சுவரோ காணப்படுவதில்லை. இதில் சிறிய தற்காலிகமான புன்வெற்றிடங்களே இருக்கும். இதில் கலச்சுவர் இல்லாததால் இதனால் எந்த வடிவத்தையும் அடைய முடியும். உதாரணமாக மனித வெண்குருதிக் கலங்கள் ஏனைய நோயை ஏற்படுத்தும் கலங்களை விழுங்க முடியும். மனித உடலில் மாத்திரம் 210க்கும் மேற்பட்ட கலவகைகள் உள்ளன.

### தாவரக் கலம்

ஒரு தாவரக் கலமொன்றின் கட்டமைப்பு
தாவரக் கலங்கள் கரு உள்ள கலங்களாகும். எனவே இவை மெய்க்கருவுயிரி கலங்களாகும். இவற்றில் ஒளித்தொகுப்புக்குத் தேவையான பச்சையம் காணப்படுவது ஒரு சிறப்பம்சமாகும். இவற்றில் விலங்குக் கலங்களில் காணப்படாத பல விசேட அமைப்புக்கள் உள்ளன:

* கலத்தின் மத்தியில் உள்ள பெரிய புன்வெற்றிடம்.
* செல்லுலோஸ், அரைசெல்லுலோஸ் மற்றும் பெக்டின் ஆல் அக்கப்பட்ட கலச்சுவர். விலங்குக் கலத்தில் இவ்வாறானதொரு அமைப்பு காணப்படுவதில்லை. பூஞ்சையின் கலச்சுவர் கைடினால் ஆனதென்பதால் தாவரக் கலத்திலிருந்து பூஞ்சையின் கலம் வேறுபடும்.
* ஒளித்தொகுப்புக்காக விசேடமாக தாவரக் கலத்தில் பச்சையவுருமணி இருக்கும்.

அடிக்குறிப்புகள்
----------------

1. ↑  Youngson, Robert M. (2006). *Collins Dictionary of Human Biology*. Glasgow: HarperCollins. பன்னாட்டுத் தரப்புத்தக எண்:0-00-722134-7. .
2. ↑  Nelson, David L.; Cox, Michael M. (2005). *Lehninger Principles of Biochemistry* (4th ). New York: W.H. Freeman. பன்னாட்டுத் தரப்புத்தக எண்:0716743396. .
3. ↑  Martin, E.A. தொகுப்பாசிரியர் (1983). *Macmillan Dictionary of Life Sciences* (2nd ). London: Macmillan Press. பன்னாட்டுத் தரப்புத்தக எண்:0-333-34867-2. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Terpsiphone|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பெட்போர்டு அரசவால் ஈப்பிடிப்பான்** (*தெரப்சிபோன் பெட்போர்டி*) என்பது *மொனார்சிடே* குடும்பத்தில் உள்ள ஒரு வகை பறவை சிற்றினம் ஆகும். இது காங்கோ மக்களாட்சிக் குடியரசில் மட்டுமே காணப்படும் அகணிய உயிரி.

வாழிடம்
-------

பெட்போர்டு அரசவால் ஈப்பிடிப்பானின் இயற்கையான வாழ்விடங்கள் மிதவெப்பமண்டல அல்லது வெப்பமண்டல உலர் காடுகள், மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

வகைப்பாட்டியல்
--------------

பெட்போர்டு அரசவால் ஈப்பிடிப்பான் முதலில் *திரோகோசெர்கசு* பேரினத்தின் கீழ் விவரிக்கப்பட்டது. மாற்றுப் பெயர்களில் **பெட்போர்டு டுயூக் ஈப்பிடிப்பான்** மற்றும் **செவ்வயிற்று ஈப்பிடிப்பான்** ஆகியவை அடங்கும். பிந்தியது *தெரப்சிபோன் ரூபிவென்டர்* என்ற பெயரின் இனத்துடன் குழப்பமடையக்கூடாது.

மேற்கோள்கள்
-----------

1. ↑  BirdLife International (2022). "*Terpsiphone bedfordi*". *IUCN Red List of Threatened Species* **2022**: e.T22707096A211539656.. பார்த்த நாள்: 29 July 2022.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1923036
* விக்கியினங்கள்: Terpsiphone bedfordi
* BirdLife: 22707096
* ஈபேர்டு: bepfly1
* GBIF: 2486677
* iNaturalist: 8360
* IRMNG: 10218874
* ITIS: 563363
* IUCN: 22707096
* என்.சி.பி.ஐ: 1002890
* Xeno-canto: Terpsiphone-bedfordi

 |
**வாவில்லா ராமசுவாமி சாத்திரி** (*Vavilla Ramaswamy Sastrulu*) (1812-1891) ஓர் தெலுங்கு பண்டிதரும், *சரசுவதி முத்ராலயமு* என்ற தெலுங்கு பதிப்பகத்தின் உரிமையாளராகவும் இருந்தார். இது பின்னர் வாவில்லா அச்சகம் என மறுபெயரிடப்பட்டது. ஆந்திரப் பிரதேசத்தில் உள்ள வாவில்லா குடும்பம், அச்சகத்தை வைத்திருக்கும் முதன்மையான பதிப்பகமாக வரலாற்றில் இடம் பெற்றுள்ளது.

சுயசரிதை
--------

இராமசுவாமி, நெல்லூர் மாவட்டம், அல்லூருக்கு அருகிலுள்ள வாவில்லா என்ற கிராமத்தில் திராவிடப் பிராமணக் குடும்பத்தில்   பிறந்தார்.

தெலுங்கில் முதல் அச்சகம்
------------------------

வாவில்லா ராமசுவாமி சாத்திரி, 1854 ஆம் ஆண்டு சென்னையில் இந்து பாஷா சஞ்சீவினி என்ற பெயரில் தெலுங்கு பத்திரிகையைத் தொடங்கினார். பின்னர் ஆதி சரசுவதி நிலையத்தை நிறுவினார். 1891 வரை தான் வாழ்ந்த காலத்தில், தெலுங்கு மற்றும் சமசுகிருத மொழிகளில் சுமார் 50 முக்கியமான புத்தகங்களை வெளியிட்டார். ஆந்திரப் பிரதேசத்தில் பணிபுரிந்து வந்த ஆங்கிலேய கிழக்கிந்திய நிறுவனத்தின் அதிகாரியும் தெலுங்கு மொழி இலக்கியத்தில் ஒரு முக்கியமான அறிஞருமான சி. பி. பிரவுன் "மக்கள் கையால் எழுதப்பட்ட புத்தகங்களைப் படிக்க வேண்டியிருந்த நாட்களில், வி. ராமசுவாமி சாத்திரி ஒரு அச்சகத்தைத் தொடங்கி அவர்களின் சிரமங்களை நீக்கினார்" என இவரது முயற்சிகளைப் பாராட்டினார்.  இது பின்னர் இவரது மகன் வாவில்லா வெங்கடேசுவர சாத்திரியால் கையாளப்பட்டது. அவர் அதை பெரிதும் மேம்படுத்தினார். தெலுங்கு, தமிழ் மற்றும் ஆங்கிலத்தில் 900 க்கும் மேற்பட்ட புத்தகங்களையும் அச்சிட்டார்.

சான்றுகள்
---------

வெளி இணைப்புகள்
---------------


1. ↑  The Great Indian patriots, Volume 2 By P. Rajeswar Rao
2. ↑ . 1973.
3. ↑ . 1991.
4. ↑  Modern Indian literature, an anthology, Volume 3 By K. M. George, Sāhitya Akādemī
**கோனேரு ரங்க ராவ்** (Koneru Ranga Rao) இந்தியாவைச் சேர்ந்த ஓர் அரசியல்வாதியாவார். 1936 ஆம் ஆண்டு சூலை மாதம் 26 ஆம் தேதியன்று இவர் பிறந்தார். காங்கிரசு கட்சியை சேர்ந்த இவர் ஆந்திரப் பிரதேசத்தின் துணை முதல்வராக இருந்தார்.

ஆரம்ப கால வாழ்க்கை
------------------

கோனேரு ரங்கா ராவ் ஆந்திர மாநிலம் விசயவாடாவில் உள்ள குடவல்லியில் பிறந்த ஒரு தலித் தலைவராவார். இவர் ஒரு பி.ஏ. பட்டதாரியாக அறியப்படுகிறார்.

அரசியல் வாழ்க்கை
----------------

கோனேரு ரங்கராவ் தனது கிராமமான குண்டவல்லியின் சர்பஞ்சாக தேர்ந்தெடுக்கப்பட்டு 20 ஆண்டுகள் அந்த கிராமத்தில் பணியாற்றினார்.

கானிபாடு தொகுதியில் இருந்து ஆந்திரப் பிரதேச சட்டப் பேரவைக்கு தேர்ந்தெடுக்கப்பட்டு சமூக நலத்துறை அமைச்சரானார். திருவூர் தொகுதியில் இருந்து இரண்டு முறை தேர்ந்தெடுக்கப்பட்டார். நகராட்சி வளர்ச்சி, அறநிலையத்துறை அமைச்சராகவும் பணியாற்றினார். கோட்லா விசய பாசுகர ரெட்டி ஆட்சியின் போது கோனேரு ரங்கா ராவ் துணை முதல்வராக இருந்தார்.

இறப்பு
------

கோனேரு ரங்க ராவ் 2010 ஆம் ஆண்டு மார்ச்சு மாதம் 15 ஆம் தேதியன்று இறந்தார்

தனிப்பட்ட வாழ்க்கை
------------------

கோனேரு ரங்கராவ் திருமணமாகி நான்கு குழந்தைகளைப் பெற்றார். முன்னாள். நாடாளுமன்ற உறுப்பினர் மல்லு ரவி இவரது மருமகன் என்றும் அறியப்படுகிறது.

மேற்கோள்கள்
-----------

1. ↑  "Koneru Ranga Rao Dead - Hyderabad News on fullhyd.com". Fullhyderabad.com.. பார்த்த நாள்: 2013-08-04.
2. ↑  "Press Information Bureau English Releases". Pib.nic.in.. பார்த்த நாள்: 2013-08-04.
**இண்டியம் காலியம் ஆர்சனைடு பாசுபைடு** (*Indium gallium arsenide phosphide*) என்பது (GaxIn1−xAsyP1−y என்ற பொது மூலக்கூற்று வாய்ப்பாட்டால் விவரிக்கப்படும் ஒரு நான்கிணைதிற சேர்ம குறைகடத்திப் பொருளாகும். காலியம் ஆர்சனைடு, காலியம் பாசுபைடு, இண்டியம் ஆர்சனைடு அல்லது இண்டியம் பாசுபைடு ஆகியவற்றின் உலோகக் கலவையாக இச்சேர்மம் கருதப்படுகிறது. இவ்வுலோகக் கலவையின் மோல் விகிதங்களான x மற்றும் y ஆகியவற்றில் ஏற்படும் மாற்றங்கள் மூலம் இச்சேர்மத்தின் ஆற்றல் இடைவெளியை மாற்றியமைக்கும் திறன் காரணமாக இந்த சேர்மம் ஒளியன் சாதனங்களில் பயன்பாடுகளைக் கொண்டுள்ளது.

இண்டியம் பாசுபைடு அடிப்படையிலான ஒளியன் ஒருங்கிணைந்த சுற்றுகள் பொதுவாக குவாண்டம் கிணறுகள், அலை வழிகாட்டிகள் மற்றும் பிற ஒளியன் கட்டமைப்புகளை உருவாக்க GaxIn1−xAsyP1−y என்ற வாய்ப்பாட்டிலான உலோகக்கலவைகளைப் பயன்படுத்துகின்றன.

சூரிய ஆற்றல் திட்டங்களுக்கான பிரானோபர் நிறுவனம் Ga0.93In0.07As0.87P0.13 என்ற உலோகக் கலவையைப் பயன்படுத்தி மூன்று-சந்தி சூரிய மின்கலத்தை அறிவித்தது. இதன் மிக அதிக செயல்திறன் 35.9% ஒரு சாதனை என்றும் கூறப்பட்டது.

இதையும் காண்க
-------------

* காலியம் இண்டியம் ஆர்சனைடு ஆண்டிமோனைடு பாசுபைடு

மேற்கோள்கள்
-----------

1. ↑   *Fraunhofer ISE achieves 35.9% efficiency for III-V triple-junction solar cell based on silicon*. pv magazine group GmbH & Co. KG. April 23, 2021.
2. ↑  "Tandem Photovoltaics Enables New Heights in Solar Cell Efficiencies – 35.9 % for III-V//Silicon Solar Cell". Fraunhofer Institute for Solar Energy Systems ISE. April 23, 2021. .

புற இணைப்புகள்
--------------

*
**அனந்தபூர் போர்** (*Battle of Anandpur*) குரு கோவிந்த் சிங் தலைமையிலான சீக்கியப் படைகளுக்கும், பீம் சந்த் (கஹ்லூர்) தலைமையிலான கலூர் படைகளுக்கும் போர் நடைபெற்றது. குரு கோவிந்த் சிங் நடத்திய முதல் போர் இதுவாகும்.

பின்னணி மற்றும் போர்
--------------------

கலூரின் ஆட்சியாளரான பீம் சந்த், தனது தலைநகருக்கு அருகில் பெரிய அளவில் சீக்கியர்களின் கூட்டங்கள் மற்றும் போர் போன்ற நடவடிக்கைகள் பிடிக்கவில்லை.  இறையாண்மையின் அடையாளமான பல விடயங்களை குரு கோவிந்தன் செய்தது அவருக்குப் பிடிக்கவில்லை.  இந்த நடைமுறைக்கு அரசர் எதிர்ப்பு தெரிவித்தார். குரு கோவிந்த் சிங் இதைப் புறக்கணித்துத் தன் செயல்பாடுகளைத் தொடர்ந்தார்.   இது 1682 ஆம் ஆண்டில் அனந்தபூர் போருக்கு வழிவகுத்தது. பீம் சந்த் கடனைத் திருப்பிச் செலுத்தக்கூடாது என்ற வெளிப்படையான நோக்கத்துடன் கடனாக யானைகள் மற்றும் கூடாரங்களைக் கோரினார்.  அவரது எண்ணத்தை அறிந்த குரு கடன் கொடுக்க மறுத்துவிட்டார். இதனால் பீம் சந்த் அனந்தபூர் மீது தாக்குதல் நடத்தினார். அப்போது குரு கோவிந்த் ராயின் வயது 16 மட்டுமே.  பீம் சந்த் மற்றும் அவரது ஆட்கள் சீக்கியர்களால் தோற்கடிக்கப்பட்டனர்.

விளைவு
------

கலூரின் குருவிற்கும் பீம் சந்துக்கும் இடையிலான உறவுகள் பதட்டமாகவே இருந்தன. போருக்குப் பிறகு அடிக்கடி மோதல்கள் நிகழ்ந்தன.   எனவே, குருவுக்கு எதிராக மற்றொரு பிரச்சாரத்தைத் தொடங்க காங்க்ரா மற்றும் குலேரின் மன்னருடன் அவர் திட்டமிட்டார். அவர்கள் 1685 இன் தொடக்கத்தில் அனந்தபூரைத் தாக்கினர், ஆனால் அவர்கள் விரட்டப்பட்டனர்.

மேலும் பார்க்கவும்
------------------

* நிஹாங்

மேற்கோள்கள்
-----------

1. 1 2 3 4  Hari Ram Gupta (1994). *History Of The Sikhs Vol. I The Sikh Gurus (1469-1708)*. பக். 226–228. பன்னாட்டுத் தரப்புத்தக எண்:8121502764. .
2. 1 2  Harajindara Siṅgha Dilagīra (1997). *The Sikh reference book*. பக். 150. பன்னாட்டுத் தரப்புத்தக எண்:9788170103011. .
3. 1 2  Karam Singh Raju (1999). *Guru Gobind Singh: Prophet of Peace*. பக். 57. பன்னாட்டுத் தரப்புத்தக எண்:9789380213644. .
4. ↑  Pritam Singh Gill (1978). *History of Sikh Nation*. பக். 209. .
5. 1 2  Harbans Kaur Sagoo (2001). *Banda Singh Bahadur And Sikh Sovereignty*. பக். 59. .
பல்லவராயர்கள் என்போர் சோழ சாம்ராஜ்ஜியத்தில், குறு நில மன்னர்களாகவும், படைத்தலைவர்களாகவும், அமைச்சர்களாகவும் இருந்துள்ளனர். இது பற்றிய பல சரித்திரக் குறிப்புகள் அமரர். கல்கியின் பொன்னியின் செல்வன் என்ற சரித்திர நாவலில் காணலாம். 

புதுக்கோட்டைப்‌ பகுதி சிலகாலம்‌ "பல்லவராயன்‌ சீமை" என்று பெயர்‌ பெற்றிருந்தது. அதை ஆண்ட மன்னர்‌கள்‌ பல்லவராயர்‌ என அழைக்கப்‌பெற்றனர்‌. அங்கு ஆட்சி செலுத்திய கள்ளர்கள்‌ செந்தலை முதலிய இடங்களில்‌ சிற்றரசர்களாகவும் பல்லவர்‌களுடைய படைத்தலைவர்களாகவுமிருந்து வந்த பழங்குடி மக்களாவர்‌. ஆதலின்‌, பல்லவர்‌களின்‌ விருதுப்பெயர்‌களை அவர்களும்‌ சூட்டிக்கொண்டனர்.

சோழர் காலத்தில் பல்லவரையர் என்றும் அழைக்கப்பட்டனர். இரண்டாம் இராஜராஜன் காலத்தில் பெருமான் நம்பிப் பல்லவராயன் என்பவர் தலைமை அமைச்சராக விளக்கினார். 
17 ஆம் நூற்றாண்டில் புதுக்கோட்டை பகுதியில் ஆட்சி செய்த சிவந்தெழுந்த பல்லவராயர் மற்றும் மாப்பிள்ளை பல்லவராயர், விஜய ரகுநாத பல்லவராயர் போன்றவர்கள் குறிப்பிடத்தக்கவர்கள்.

சோழப் பெருவேந்தர்கள் தங்களுக்குப் பட்டமுடைய பெயர்களை பூணுவதிலும் தம்மைச் சாந்தோர்களுக்கு பட்டங்களை அளிப்பதிலும் மிகுந்த அக்கரையும் விருப்பமும் கொண்டிருந்தனர் என்பதை கல்வெட்டுகளும், செப்பேடுகளும் உணர்துகின்றன. இப் பட்டங்களும், பட்டப்பெயர்களும் அரச அவையில் இருந்த சான்றோர்களால் அமைத்துக் கொடுக்கப்பட்டன என்றும் தெரிகிறது. 

பல்லவராயர் மன்னர்களின் தொடர்புடையவனவாக விளங்கும் ஊர்கள் பல்லவராயன்பட்டி, பல்லவராயன்பத்தை, பல்லவராயன்பாளையம் போன்றவையாகும்.

அமரர் கல்கி தனது பொன்னியின் செல்வன் சரித்திர நாவலில் இத்தகைய பட்டப் பெயர்களைப் பயன்படுத்தியுள்ளார்.

*உதாரணம்*:

*பல்லவராயன் (பல்லவ +அரையன்)*
*பல்லவராயர் (பல்லவ +அரையர்)*
*தென் சிறுவாயி நாட்டாரும் இந்நாட்டு அரையர்களும்*
*தென்மலை நாட்டு வந்தாண்டார் கோட்டை அரையர்களில்*
*வாரப்பூர் அரையர்களில் ஒட்டையன் வாரப்பூர் நாடாழ்வான்*
என நூற்றுக்கணக்கான கல்வெட்டுகளில் அரையர் என்ற சொல்லைக் காணுகின்றோம். புதுக்கோட்டை அரசர்களும் அவர்கள் முன்னோர்களும் அரையர் மக்கள் எனப்பட்டனர். கொங்கரையர், ஈழத்தரையர், பல்லவரையர், விழுப்பரையர், கங்கரையர், கலிங்கரையர் என அரசியல் தலைவர்களும் அரசர்கள் அளித்த பட்டப் பெயர்களிலும் அரையர் என்ற பெயரைக் காணுகின்றோம்.

தமிழ் அகராதியில் பல்லவராயர் என்பதற்கு விளக்கமாக, சோழர் தம் சேனாபதிகளுக்கு அளித்துவந்த பட்டங்களுள் ஒன்றாகவும் மற்றும் கள்ளர், ஓச்சர் முதலிய சிலசாதிகளின் சாதிகளின் பட்டப் பெயராகவும் குறிப்பிடப்படுகிறது.

விருதுகள்
---------

புலிக்கொடி, மீன் கொடி, வெண்குடை, ஆறுகாற்சிங்காதனம், ஆத்தி மாலை

பூர்வீகம்
---------

பல்லவர்கள் சோழர்களால் வெற்றி கொள்ளப்பட்டப் பின்பு, பல்லவகுடியினர் பல்லவராயர், சேதிராயர் மற்றும் காடவராயர் என்ற பெயரில் சோழ அரசின்கீழ் படைத்தலைவர்களாகவும், அதிகாரிகளாகவும் பணியாற்றினர். பல்லவர் என்றாலே உண்மையில் தொண்டையர் என்றுதான் அர்த்தம்.

இதனையும் காண்க
--------------

* சிவந்தெழுந்த பல்லவராயர்
* மாப்பிள்ளை பல்லவராயர்
* விஜய ரகுநாத பல்லவராயர்

பார்வைக்கு
----------

* அமரர். கல்கியின் "பொன்னியின் செல்வன்" என்ற சரித்திர நாவல்

1. ↑   *செட்டிநாடும் செந்தமிழும்*. பக். 49. .
2. ↑   *தமிழ்நாட்டின் ஊரும் பேரும்*. .
3. ↑   *Gazetteer of India Tamil Nadu - Pudukkottai district*. பக். 144-149. .
4. ↑   *Tamil Lexicon*. .
**திலோத்தமை** என்பவர் தேவ லோகத்தில் வாழ்கின்ற அரம்பையர்களில் ஒருத்தியாவர். *திலம்* என்றால் *எள்*. எள் அளவும் குறையாத அழகை பெற்றவள் என்பதால் இப்பெயர் வந்தது. இவரை சுந்தன் - உபசுந்தன் என்ற அசுர சகோதரர்களை அழிப்பதற்காக, பிரம்மாவின் ஆணைப்படி, விஸ்வகர்மா படைத்தார்.

இரு அரக்கர்கள்
--------------

இரணியகசிபு வம்சத்தில் பிறந்தவர் நிகும்பன் என்ற அரக்க மன்னன். அவருக்கு சுந்தன் - உபசுந்தன் இரண்டு பிள்ளைகள் இருந்தார்கள். அவர்கள் தங்களுக்குள் பாசமானவர்களாக இருந்தார்கள். அச்சமயத்தில் இருவரும் பிரம்மாவை நோக்கி தவமிருந்தார்கள். அவர்களின் தவத்தில் மகிழ்ந்த பிரம்மா தாங்கள் பெரும் பலசாலிகளாகத் திகழவேண்டும், விரும்பிய வடிவத்தை எடுக்கும் ஆற்றல் தங்களுக்கு வேண்டும், எல்லாக் கலைகளும் தங்களுக்குக் கைவர வேண்டும் போன்ற வரங்களைக் கேட்டார்கள். பிரம்மாவும் அவை அனைத்தையும் தந்தார்.

சாகாவரம்
--------

திலோத்தமையை அடைய சுந்தன் - உபசுந்தன் போரிடுதல்
அத்துடன் அவர்கள் சாகா வரத்தினையும் வேண்டினார்கள். அது இயலாது என்று பிரம்மா மறுத்ததால், பேரன்பு கொண்ட இருவரும், தங்களில் கைகளால் மட்டுமே மரணம் நிகழ வேண்டுமென வரம் வாங்கிக்கொண்டார்கள். அதன் பிறகு தேவர்களையும், முனிவர்களையும், மக்களையும் வதைத்தார்கள்.

திலோத்துமை பிறப்பு
------------------

பிரம்மாவிடம் தேவர்கள் அனைவரும் தங்களை காக்கும் படி வேண்டினார்கள். தேவர்களில் தேவ சிற்பியான விஸ்வகர்மாவின் துணையோடு திலோத்தமை உருவாக்கப்பட்டாள். உலகில் உள்ள பெண்களிடம் இருக்கும் மொத்த அழகும் அவளிடம் இருந்தமையால் பிரம்மதேவனும் அவளுடைய அழகில் மயங்கினார்

இருவரின் மரணம்
--------------

சுந்த, உபசுந்தர்கள் முன்னிலையில் திலோத்தமையை நடனமாடச் செய்தார்கள் தேவர்கள். அவள் அழகில் மயங்கிய இரு அசுரர்கள், தனக்கு மட்டுமே திலோத்துமை கிடைக்க வேண்டும் என்று எண்ணி போர் புரிந்தார்கள். அதனால் இருவரும் மாண்டார்கள்.

கருவி
-----

1. ↑   திலோத்தமா என்றால் என்ன அர்த்தம்?
2. ↑    மகாபாரதம் பகுதி-33

இன்றும் இனிக்கும் இதிகாசம் 12 - திருப்பூர் கிருஷ்ணன் (தினகரன்)

காண்க
-----

* ரம்பை
* தேவ உலகம்

ஆதாரம்
------
[[Image:Dscn5212-mane-braz 800x600.jpg|thumb|200px|right|பிரிட்டனியில் மேன் பிராசு என்னும் இடத்தில் உள்ள daa punda mavanaa vanchu umb da orthaaa கொண்டு அமைப்புக்களை மக்கள் உருவாக்கிய காலப் பகுதியைக் குறிக்கஇறந்தவர்களுடைய புதைகுழிகளின் மேல் அமைக்கப்பட்டன. இவ்வாறான அமைப்புக்கள் உலகம் முழுவதிலும் பல்வேறு ckkckckcifj vich vi kvi o go g o gigifig iiigogo g 
ootoyo voting tot u f u kfkgifitk igo ti fufit ifufirkurf I fif I i if igif itif I i ti git ifufhcndjgigi ofkajffjcJchc I ishzJxzjcjchchchchchcn hcj jvjvjj mvj hcn h n j jvj k jcucjcjckcjvjvjfifysdhxu ucjjcjcn ucjddjsjfh fkvn jvjcj vikcjcbvifj jfj jcj jfkcjc ufjcdth dhxh k vihxncnc இனங்களைச் சார்ந்த மக்களால், பல்வேறு காலகட்டங்களில் கட்டப்பட்டன. இவ்வாறான பெருங்கல் நினைவுச் சின்னங்களை அமைத்த காலம் புதிய கற்காலத்திலும், செப்புக் காலம், வெண்கலக்காலம் உள்ளிட்ட அதனைத் தொடர்ந்து வந்த காலப் பகுதிகளிலும் மக்கள் அமைத்தனர். இதனால் இக்காலத்தைப் பெருங்கற்படைக் காலம் எனலாம் எனச் சிலர் கருதுகின்றனர். 

இக் காலத்தைச் சேர்ந்த பெருங்கல் அமைப்புக்கள் கற்பதுக்கை (cist), கற்கிடை (dolmen), கற்குவை (cairn), பரல் உயர் பதுக்கை (cairn circle), தொப்பிக்கல் (hood stone), குடைக்கல் (umbrella stone), நெடுநிலை நடுகல் (menhir) எனப் பல வகைகளாக உள்ளன.

கிழக்குத் துருக்கி
------------------

மிகப் பழமையான பெருங்கற்காலப் பண்பாடு துருக்கியின் தென்பகுதியில் கண்டுபிடிக்கப்பட்டது. இவை கிமு ஒன்பதாம் ஆயிரவாண்டைச் சேர்ந்தவையாகக் கருதப்படுகின்றன. இவை இப்பகுதிகளில் தொடக்க வேளாண்மை, கால்நடை வளர்ப்புக் கால கட்டங்களைச் சேர்ட்ந்தவை. இங்கிருந்தே ஐரோப்பாவில் புதியகற்காலப் பண்பாடு வளர்ச்சியடைந்தது. இங்கு காணப்படும் பெருங்கல் அமைப்புக்களே இதுவரை அறியப்பட்டவற்றுள் மிகவும் பழமையானவை எனினும், ஐரோப்பியப் பெருங்கற் பண்பாடு இதிலிருந்தே வளர்ச்சியடைந்ததா என்பது தெளிவாகவில்லை.

தமிழ்நாட்டில் பெருங்கற்காலம்
----------------------------

தமிழகத்தில் பெருங்கற்காலப் பண்பாடு கிமு 1000 தொடக்கம் கிபி 200 வரையாகும் என மதிப்பிடப்படுகிறது. இது புதிய கற்காலத்துக்குப் பிற்பட்ட வளர்ச்சியாகும். இக்காலத்தில் தமிழ்நாட்டில் கல்லாயுதங்கள் பயன்படவில்லை. இக்கால மக்கள் இரும்பைப் பயன்படுத்த அறிந்திருந்தனர்.
தமிழில் வினைச்சொற்கள் முற்றாகவும் எச்சமாகவும் வரும். எச்சமானது பெயரெச்சமாகவோ, வினையெச்சமாகவோ இருக்கும். முற்றோ, எச்சமோ எதுவாயினும் காலம் காட்டும். காலம் காட்டாத வினைப்பகுதியோடு இணைந்து நிற்கும் தொடரை வினைத்தொகை என்பர்.

வகை
---

தமிழில் வினைமுற்றுகள் நாவகையில் அமையும். தெரிநிலை வினைமுற்று, குறிப்பு வினைமுற்று, ஏவல் வினைமுற்று,வியங்கோள் வினைமுற்று என்பன அவை. 

### தெரிநிலை வினைமுற்று

ஒரு வினை (செயல்) முற்றுப் பெற்ற சொல்லாயின் அது வினைமுற்று. (எடுத்துக்காட்டு) அவன் **கற்றான்**. அவள் **நின்றாள்**. அவர் **சென்றார்**. அது **வந்தது**. அவை **வந்தன**. - என்பனவற்றில் தடித்து எழுத்துக்களில் காட்டப்பட்டுள்ளவை ஐம்பால் தெரிநிலை வினைமுற்றுகள்

### குறிப்பு வினைமுற்று

அவன் **நல்லன்**. அவள் **நல்லள்**. அவர் (அவர்கள்) **நல்லர்**. அது **நன்று**. அவை **நல்ல**. - என்பனவற்றில் தடித்த எழுத்துக்களில் காட்டப்பட்டுள்ளவை ஐம்பால் குறிப்பு வினைமுற்றுகள்.

வெளி இணைப்புகள்
---------------

இவை.(**பிழையின்றித் தமிழ் பேசுவோம்- எழுதுவோம்!, கவிக்கோ ஞானச்செல்வன், தினமணிக்கதிர், 10 ஏப்ரல் 2011 
[*தொடர்பிழந்த இணைப்பு*]**)

வினைமுற்று

அடிக்குறிப்பு
-------------

1. ↑    
குறிப்பினும் வினையினும் நெறிப்படத் தோன்றிக்  
காலமொடு வரூஉம் வினைச்சொல் எல்லாம்-   
உயர்திணைக்கு உரிமையும், அஃறிணைக்கு உரிமையும்,   
ஆயிரு திணைக்கும் ஓரன்ன உரிமையும்,   
அம் மூஉருபின,-தோன்றலாறே.(தொல்காப்பியம் 2-201)
நாதசுவரம் போன்ற குழல்வகை காற்றிசைக் கருவி **செனாய்**
**ஷெனாய்** அல்லது **செனாய்** என்பது நாகசுரம் போன்ற குழல்வகை காற்றிசைக் கருவி. வட இந்தியாவில் திருமணம் போன்ற நன்னாட்களிலும் ஊர்வலங்களிலும் வாசிக்கப்படும் இசைக்கருவி. குழல் போன்ற இக்கருவி, வாய் வைத்து ஊதும் மேற்புறத்தில் இருந்து கீழாக செல்லும் பொழுது குழாய் விரிவாகிக்கொண்டே போவது. இதில் ஆறு முதல் ஒன்பது துளைகள் இருக்கும். இதில் வாய் வைத்து ஊதும் பகுதியில் இரண்டு இரட்டைச் சீவாளிகள் (நான்கு) இருக்கும். 

உசுத்தாது பிசுமில்லா கான் புகழ்பெற்ற செனாய்க் கலைஞர். 
ஓரளவுக்குப் பரவலாக அறியப்பட்ட பிற கலைஞர்கள்: அகமதியா, ஆப்பிரிக்க-அமெரிக்கர் ஜாஸ் இசைக் கலைஞர் யூசஃவ் லத்தீஃவ். ரோலிங்கு ஸ்டோன் (Rolling Stone) என்னும் இசைக்குழுவில் *டேவ் மேசன்* என்பவர் 1968 இல் *ஸ்ட்ரீட் ஃவைட்டிங் மேன்* (Street Fighting Man) என்னும் பாட்டில் செனாய் வாசித்தார்.

இசைக்கருவியின் வரலாறு
---------------------

ஒரு பழங்குடி ஷெஹ்னாய் வீரர்
செனாய் இசைக்கருவி பாம்பாட்டிக்காரர்கள் பயன்படுத்தும் மகுடி அல்லது புங்கி (Pungi) என்னும் கருவியை மேம்படுத்தி காசுமீரப்பகுதியில் உருவாக்கப்பட்டதாக கருதப்படுகிறது (உறுதியான செய்திகள் ஏதும் இப்போதைக்குக் கிடைக்கவில்லை).

அடிக்குறிப்புகளும் மேற்கோள்களும்
--------------------------------

வெளி இணைப்புகள்
---------------

* Listen to Shehnai online on DeshGujarat.Com
* The Indian Oboe Reexamined பரணிடப்பட்டது 2007-02-18 at the வந்தவழி இயந்திரம்
**கான்வா நீர்த்தேக்கம்** (*Kanva Reservoir*) என்பது ஓர் செயற்கை ஏரி மற்றும் சுற்றுலாத் தலமாகும். இது இந்தியாவின் பெங்களூரிலிருந்து 69 கிலோமீட்டர்கள் (43 mi) , தொலைவில் கான்வா ஆற்றினைத் தேக்கி நீர்ப்பாசன திட்டத்தின் கீழ் உருவாக்கப்பட்டது.
கான்வா அணைக்கு அருகில் மீன்வள பயிற்சி மற்றும் ஆராய்ச்சி மையம் உள்ளது. இது உள்ளூர் வாசிகளுக்கு மீன் வளர்ப்பில் பயிற்சியளிப்பதற்காக நிறுவப்பட்டது. இதனால் உள்ளூர் மக்கள் பொருளாதார ரீதியாக சுயமாக முன்னேற முடியும்.

இந்த நீர்த்தேக்கம் மரங்கள் நிறைந்த மலைகளால் சூழப்பட்டுள்ளது.பறவைக் நோக்கலுக்குச் சிறந்த இடமாக உள்ளது.

புருசோத்தம தீர்த்த காவியின் குகைக் கோயில் 3 கிலோமீட்டர்கள் (1.9 mi) தொலைவில் உள்ளது. இது கன்னட மாதவ பிராமணர்களுக்கான புனித யாத்திரை மையமாக உள்ளது. இந்தக் குகையினுள் அனுமன் சிலை நிறுவப்பட்டுள்ளது.

கான்வா அணை
----------

**கான்வா அணை** 1946ஆம் ஆண்டில் கான்வா ஆற்றின் குறுக்கே நீர்ப்பாசனத்திற்காக இந்த அணைக் கட்டப்பட்டது. இந்த அணையின் மூலம் 15 கிலோமீட்டர்கள் (9.3 mi) நீளப்பகுதியிலுள்ள 776 எக்டேர்கள் (1,920 ஏக்கர்கள்) நிலம் நீர்ப்பாசனம் பெறுகின்றது.

மேற்கோள்கள்
-----------

1. 1 2 3 4  "It is an unlikely paradise". *Deccan Herald*. January 29, 2004 இம் மூலத்தில் இருந்து September 20, 2008 அன்று. பரணிடப்பட்டது.. .
2. ↑  "Kanva Reservoir". .

வெளி இணைப்புகள்
---------------

* 

* பொதுவகத்தில் Kanva dam தொடர்பாக ஊடகக் கோப்புகள் உள்ளன.
* Photos and Directions: *A Campers paradise*
* Photo blog
**காசியாபாத்து காவல்துறை ஆணையரகம் (Ghaziabad Police Commissionerate)** இந்திய மாநிலமான உத்தரபிரதேசத்தில் உள்ள காசியாபாத்து நகரத்திற்கான ஒரு முதன்மை சட்ட அமலாக்க நிறுவனமாகும். உத்தரப்பிரதேச காவல்துறையின் ஒரு பிரிவான இந்நிறுவனம் காசியாபாத் எல்லைக்குள் சட்ட அமலாக்கம் மற்றும் விசாரணையின் முதன்மைப் பொறுப்புகளைக் கொண்டுள்ளது. இது காவல்துறை பொது ஆய்வாளர் தகுதியில் அல்லது இந்திய காவல் பணியில் உள்ள அதிகாரி தலைமையில் இயங்குகிறது. .

இந்திய காவல் பணி அலுவலர் அச்சய் மிசுரா காசியாபாத்தின் தற்போதைய மற்றும் முதல் காவல்துறை ஆணையராக உள்ளார்.

வரலாறு
------

நவம்பர் 2022 ஆம் ஆண்டு நவம்பர் மாதத்திற்கு முன்னர் காசியாபாத் மாவட்ட காவல்துறை காசியாபாத் காவல் மண்டலத்தின் கீழ் வந்தது. இது உத்தரப் பிரதேச காவல்துறையின் காசியாபாத் காவல் எல்லைக்கு உட்பட்டதாகும்.. காசியாபாத் மண்டலம் கூடுதல் காவல்துறை இயக்குநர் பதவியில் உள்ள ஓர் இந்திய காவல்பணி அதிகாரி தலைமை வகிக்கிறார். அதேசமயம் காசியாபாத் சரகத்தின் காவல் துறை பொது ஆய்வாளர் தரத்தில் உள்ள இந்திய காவல்பணி அதிகாரி தலைமை பொறுப்பில் உள்ளது.

2022 ஆம் ஆண்டு நவம்பர் மாதம் 26 அன்று, மாநிலத்தின் பிற நகரங்களில் முந்தைய 4 காவல் ஆணையர்களின் வெற்றியைத் தொடர்ந்து மாநிலத்தில் மேலும் 3 காவல் ஆணையர்களை உருவாக்கும் உத்தரவை மாநில அமைச்சரவை நிறைவேற்றியது. 

1. காசியாபாத்
2. ஆக்ரா மற்றும்
3. பிரயாக்ராச்சு

மேலும் பார்க்கவும்
------------------

* காசியாபாத்து
* உத்தரபிரதேச காவல்துறை

மேற்கோள்கள்
-----------

1. ↑  Bureau, The Hindu (2022-11-29). "Agra, Ghaziabad and Prayagraj get first police commissioners" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  "Police commissionerate system in Agra, Ghaziabad & Prayagraj" (in en). 2022-11-26. .
**புது வாழ்வு** (Pudhu Vazhvu) 1957 ஆம் ஆண்டு வெளிவந்த தமிழ்த் திரைப்படமாகும். இளங்கோவன் எழுத்தில், எம். கே. தியாகராஜ பாகவதர் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், டி. எஸ். பாலையா ,லலிதா மாதுரி தேவி மற்றும் பலரும் நடித்திருந்தனர்.

கதை
---

வைகுண்டம் ஒரு கிராமத்தில் வசிக்கும் ஒரு இளைஞன். அவன் ஒரு நல்ல பாடகராகவும், நாகம்மையை நேசிப்பவராகவும் அன்புடன் இருக்கிறார். ஆனால் நாகம்மையின் சகோதரர் அவர்களது காதலை எதிர்த்து நிற்கிறார். ஒரு நாள் அவர் வைகுந்தத்தை ஒரு மரத்தில் கட்டி வைத்து விடுகிறார். அவ்வழியே வந்த ஒரு செல்வந்த பெண்ணால் வைகுண்டம் காப்பாற்றப்படுகிறார். அவள் தனது நகரத்திற்கு வைகுந்தத்தை அழைத்துச் செல்கிறாள். வைகுந்தம் பாடல்களை பாடும் திறமை வாய்ந்தவர் என்று தெரிந்தவுடன், அவரை ஒரு பாடகராக விளம்பரப்படுத்துகிறார். அவர் அவரை "கீதாமணி" என்று மறு பெயரிடுகிறார்.. வைகுண்டம் புகழ்பெற்றவராகவும் பணக்காரராகவும் ஆகிறார். அவர் தனது பெற்றோரை புறக்கணித்து, அவர்களை தவறாக நடத்துகிறார். அவரது காதலி நாகம்மாள் அவரது நடத்தை காரணமாக தற்கொலை செய்ய முயற்சிக்கிறார். கீதாமணி எவ்வாறு தனது தவறை புரிந்துகொள்கிறார், என்பதும் நாகம்மாள் மற்றும் தனது பெற்றோருடன் எவ்வாறு சேர்கிறார் என்பது மீதி கதையாகும்.

நடிகர்கள்
---------

தி இந்து நாழிதளில் வெளிவந்த ஒரு கட்டுரையிலிருந்து எடுக்கப்பட்டது.

தியாகராஜ பாகவதர்  

மாதுரி தேவி  

பி. பி/ ரங்காச்சாரி  

லலிதாகுமாரி துளசி  

என். எஸ். கிருஷ்ணன்  

டி. ஏ. மதுரம்  

டி. எஸ். பாலையா  

டி. எஸ். துரைராஜ்  

அம்பிகா  

ஆள்வார் குப்புசாமி  

கே. என். கமலம்  

கே. ஏ. தங்கவேலு  

குலதெய்வம் ராஜகோபால்  

எஸ். ஆர். கோபால்  

டி. பி. பொன்னுசாமி  

வி. கே. ஆச்சார்  

டி. வி. கல்யாணி அம்மாள்

ஒலித்தொகுப்பு
-------------

இசையமைப்பு ஜி. ராமநாதன் மற்றும் சி. என். பாண்டுரங்கன், பாடல்கள் பாபநாசம் சிவன், தஞ்சை இராமையாதாஸ், அ. மருதகாசி, நடராஜ சுந்தரம் ,சரவணபவானந்தா மற்றும் சுரதா. பாடல்களைப் பாடியோர் தியாகராஜ பாகவதர், என். எஸ். கிருஷ்ணன் டி. ஏ. மதுரம் , பி. லீலா, ஜிக்கி, ராதா ஜெயலட்சுமி மற்றும் ஜெயலஷ்மி.

விமர்சனம்
---------

திரைப்பட வரலாற்றாசிரியர் ராண்டார் கை 2014 இல் இவ்வாறு எழுதுகிறார். 2014 ஆம் ஆண்டில் இந்த திரைப்படம் தோல்விப்படமாக இருந்தாலும் அரை நூற்றாண்டுக்கும் மேலாக அதன் இசை இன்னும் கேட்கும் விதமாக இருக்கிறது.

உசாத்துணை
---------

Pudhu Vazhvu 1957 பரணிடப்பட்டது 2014-09-13 at Archive.today, ராண்டார் கை, தி இந்து, செப்டம்பர் 13, 2014

1. 1 2 3 4 5  Randor Guy (13 September 2014). "Pudhu Vazhvu 1957". *தி இந்து* இம் மூலத்தில் இருந்து 13 September 2014 அன்று. பரணிடப்பட்டது... பார்த்த நாள்: 6 February 2017.
**உலோகேநாத்து மிசுரா** (*Lokenath Mishra*) இந்தியாவைச் சேர்ந்த ஓர் (1905-1975) அரசியல்வாதியாவார். 1905 ஆம் ஆண்டு ஆகத்து மாதம் 15 ஆம் தேதியன்று இயாம்சிவு மிசுரா பார்வதிதேவி தம்பதியருக்கு மகனாக இவர் பிறந்தார். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். முன்னதாக இவர் ஒடிசாவிலிருந்து இந்திய அரசியலமைப்புச் சபையின் உறுப்பினராகவும் இருந்தார்.

சுதந்திரத்திற்கு முன்பு ஒருமுறை ஒடிசா சட்டமன்றத்தில் உறுப்பினராகவும், சுதந்திரத்திற்குப் பிறகு ஒருமுறை மக்களவை உறுப்பினராகவும் பணியாற்றினார். சுதந்திரத்திற்கு முன்பு 1946 ஆம் ஆண்டில் தெற்கு பூரி சதர் சட்டமன்றத் தொகுதியிலிருந்து 2ஆவது சுதந்திரத்திற்கு முந்தைய ஒடிசா சட்டமன்றத்திற்கு தேர்ந்தெடுக்கப்பட்டார். சுதந்திரத்திற்குப் பிறகு, 1952 ஆம் ஆண்டு நடைபெற்ற இந்தியப் பொதுத் தேர்தலில் செபுரி மக்களவைத் தொகுதியிலிருந்து 1ஆவது மக்களவைக்குத் தேர்ந்தெடுக்கப்பட்டார்.

உலோகேநாத்து மிசுரா 1975 ஆம் ஆண்டில் இறந்தார்.

மேற்கோள்கள்
-----------

1. ↑  India. Parliament. Lok Sabha (1954). *Lok Sabha Debates*. Lok Sabha Secretariat.. பக். 7251.. பார்த்த நாள்: 11 November 2019.
2. ↑  India. Parliament. House of the People; India. Parliament. Lok Sabha (1956). *Lok Sabha Debates*. Lok Sabha Secretariat.. பக். 1847.. பார்த்த நாள்: 11 November 2019.
3. ↑  India. Parliament. Lok Sabha (1956). *Lok Sabha Debates on the Report of the States Reorganisation Commission, 14th December to 23rd December, 1955*. Lok Sabha Secretariat. பக். 649.. பார்த்த நாள்: 11 November 2019.
சிவகங்கை மாவட்டம் ,மானாமதுரையில் இயங்கி வரும் மிகப் பழமையான பள்ளி **ஒ. வெ.செ மேல்நிலைப்பள்ளி** ஆகும். **ஒக்கூர் வெள்ளையன் செட்டியார் மேல்நிலைப்பள்ளி** என்பதன் முன்னெழுத்து குறியீடே ஒ.வெ.செ மேல்நிலைப்பள்ளி.

வரலாறு
------

ஒ வெ செ மேல்நிலைப்பள்ளி முன்புற தோற்றம்.20ஆம் நூற்றாண்டின் தொடக்கத்தில் மானாமதுரை மேல்கரையில் கொரட்டி கருப்பண்ணசாமி கோவில் அருகே குப்பண்ண அய்யங்கார் என்பவர் ஹையர் எலிமெண்டரி ஸ்கூல் ஒன்றை நடத்தி வந்தார். அதே காலகட்டத்தில் சீனிவாச அய்யங்கார் என்பவர் ஹிந்து செகண்டரி ஸ்கூல் என்ற மிடில் ஸ்கூல் ஒன்றை அதன் அருகே நடத்திவந்தார். இப்பள்ளியை சீனிவாச ஐயங்காரிடம் இருந்து ஒக்கூரை சேர்ந்த சி.கரு.சி.கரு.வெள்ளையன் செட்டியாரின் மூத்த புதல்வர் ராவ்சாகேப் சிந்தாமணி செட்டியார் 1921இல் விலைக்கு வாங்கி "ஒக்கூர் வெள்ளையன் செட்டியார் ஹைஸ்கூல்" என்று தம் தந்தையின் பெயரால் நடத்திவந்தார். இதே காலகட்டத்தில் மானாமதுரை கீழ்கரையில் "வித்யாபிவிருத்தி சங்கம்" என்ற பெயரில் நடந்துவந்த ஆரம்பப் பள்ளியையும் வாங்கி இவரே நடத்தி வந்தார். 2 வருடம் கழித்து குப்பண்ண அய்யங்கார் பள்ளி நடத்தப்படாமல் மூடப்பட்டது. அதன் காரணமாக மேல்கரையில் தொடக்கப்பள்ளி இல்லாத குறையைப் போக்க தெற்கு ரதவீதி மேல்கோடியில்  'ஒக்கூர் வெள்ளையன் செட்டியார் தொடக்கப்பள்ளி மேற்கு' என்ற பெயரில் மற்றொரு தொடக்கப் பள்ளியைத் துவக்கினார். பிற்பாடு குப்பண்ண அய்யங்கார் பள்ளிக் கட்டிடம் பயன்படுத்தப் படாமல் இருந்ததால் தொடக்கப் பள்ளி அவ்விடத்திற்கு மாற்றப்பட்டது.

1928 வாக்கில் தற்போதைய மேல்நிலைப்பள்ளி இருக்கும் இடம் வாங்கப்பட்டு ராவ்சாகேப் சி.கரு.சி.கரு.வெ.சிந்தாமணி செட்டியாரின் சகோதரர் சி.கரு.சி.கரு.வெ.ஆதப்ப செட்டியாரால் சுமார் ரூ.87,000 செலவில் புதிய கட்டிடம் கட்டி முடிக்கப்பட்டு 25.4.1935இல் அன்றைய மெட்ராஸ் மாகாண கல்வி அமைச்சர் திவான் பகதூர் குமாரசாமி ரெட்டியாரால் திறந்து வைக்கப்பட்டு உயர்நிலைப்பள்ளி புதிய கட்டிடத்திற்கு மாற்றப்பட்டது.

பெருமைகள்
---------

● மகாகவி சுப்பிரமணிய பாரதியாரின் சகோதரர் சி. விசுவநாத ஐயர் தலைமையாசிரியராகப் பணியாற்றிய பெருமைக்குரிய பள்ளி இது. 

● 1920களில் ஒருங்கிணைந்த இராமநாதபுர மாவட்டத்தில் இப்பள்ளியைச் சேர்த்து மொத்தம் 12 உயர்நிலைப் பள்ளிகள்தான் இருந்தன.

● இப்பகுதியிலேயே அழகிலும், அமைப்பிலும் சிறந்ததாக, ஐந்து ஏக்கர் பரப்பளவு உள்ள விளையாட்டு மைதானத்துடன் இப்பள்ளி அமைந்துள்ளது.

● பள்ளி கட்டிடத்தை வானில் இருந்து பார்த்தால் வானூர்தி வடிவில் தோற்றம் இருக்கும்.

சங்கமம் அறக்கட்டளை
------------------

மானாமதுரை, சங்கமம் அறக்கட்டளை என்னும் அமைப்பு ஆண்டுதோறும் விழா நடத்தி, இந்தப் பள்ளி மாணவ மாணவியரின் கல்வி, கலைத் திறன்களைப் பாராட்டிப் பரிசு வழங்கி ஊக்குவித்து வருகிறது.

நூற்றாண்டு விழா
---------------

2022 ஆகஸ்ட் 20 அன்று ஒ.வெ.செ பள்ளி முன்னாள் மாணவர்கள் அமைப்பான சங்கமம் அறக்கட்டளை சார்பில் பள்ளி வளாகத்தில் நூற்றாண்டு விழா கொண்டாடப்பட்டது. பள்ளி நூற்றாண்டு மலரை சங்கமம் அறக்கட்டளை நிர்வாகிகள் வெளியிட தமிழக பள்ளி கல்வித்துறை இணை இயக்குநர் பெற்றுக்கொண்டார்.

மேற்கோள்
--------

1. 1 2  ""நமது செட்டிநாடு" மாதஇதழ் (ஜனவரி-2021) 'நூற்றாண்டு கண்ட ஒக்கூர் வெள்ளையன் செட்டியார் மேல்நிலைப்பள்ளி' பக் - 17". .
2. ↑  "ஒரு பெரியவரின் தரிசனம்". .
3. ↑
4. ↑  "சங்கமம் அறக்கட்டளை- தினமலர்". .
5. ↑  "தினமலர்". *சிவகங்கை மாவட்டம்*. 22-08-2022.
**விவோஸ், விவோஸ் குழுமம்** என்றும் அழைக்கப்படுவது, எதிர்கால பேரழிவுகள் மற்றும் உயிர் அழிப்பு பேரழிவுகளை எதிர்கொள்வதற்காக நிலத்தடியில் கடினமான தங்கும் இடங்களை உருவாக்கவிரும்பும் *ராபர்ட் விசினோ* என்பவர் உருவாக்கிய நிறுவனமாகும். இக்குழுமம் கலிபோர்னியாவை அடிப்படையாக கொண்டு செயல்படுகிறது. இந்தியானாவில் 10,000 சதுர அடியில் (0.093ஹெக்டர் ) தங்குமிடங்கள் கட்டப்பட்டுள்ளன. மற்றவைகள் முன்மொழியப்பட்டுள்ளன. 2012 ஆம் ஆண்டு ஏப்ரல் மாதத்தில், நிறுவனம் சுமார் 25,000 சந்தாதர்களை கொண்டிருந்தது.

இடங்கள்
-------

### இந்தியானா தங்குமிடம்

இந்தியானாவில் முதல் முழுமையான தங்கும் இடம் அமைக்கப்பட்டுள்ளது;  இந்த தங்கும்டத்தில்  வருடத்திற்கு 80 போ் வரை தங்கும் வசதியைக் கொண்டிருக்கும்.

### விவோஸ் யூரோப்பா ஒன்

Typical Living Quarters in Vivos Europa OneTypical Living Quarters in Vivos Europa One
ரோதன்ஸ்டைன் என்னுமிடத்தில் 250,000 சதுர அடியில் (2.3ஹெக்டர் ) அளவில் நிலத்தடி முகாம்களை சோவியத்தின் மிதமிஞ்சிய குளிர் யுத்தத்திற்காக உருவாக்கப்பட்டது. ஜெர்மன்யில் 6,000 மக்களுக்கு ஒரு ஆடம்பர தங்கும் இடம், மற்றும் ஒரு சிறிய பூங்கா, கலாச்சார பொக்கிஷங்கள் மற்றும் அழிவுக்குப்பின்னர் தாவரங்கள் மற்றும் விலங்குகளை மீளமைப்பதற்கான ஒரு மரபணு வங்கிகளையும் கொண்டுள்ளது. தீ பாதுகாப்பு விதிகள இந்த திட்டத்தில் முன்வைக்கப்பட்டுள்ளது.

### அட்சிசன் கன்சாஸ் தங்குமிடம் ரத்துசெய்யப்பட்டது

2013 ஆம் ஆண்டில் விவோஸ் அமெரிக்க இராணுவத்திற்கு சொந்தமான அட்சிசன் கன்சாஸில், முன்னாள் சுண்ணாம்பு சுரங்கத்தில், 2,700,000 சதுர அடியில் (25 ஹெக்டேர்) மிகப்பெரிய பகுதிகளை வாங்கும் உரிமையை பெற்றது. இத்திட்டம் '' உலகின் மிகப்பெரிய தனியார் நிலத்தடி உயிர் தங்குமிடம்'' என மாற்றி 5,000 பேருக்கு வீடுகள் கட்டப்பட்டது. 2014 சூனில் விவோஸ் கன்சாஸ் திட்டத்தை ரத்து செய்தது.

மேற்கோள்கள்
-----------

1. ↑  "Vivos Underground Shelter Network for surviving in style". *Coolest Gadgets*. June 29, 2010.. பார்த்த நாள்: June 30, 2010.
2. ↑  Hoffmann, Maren (April 11, 2012). "'Können Sie die Sonne sehen? Dann sind Sie verwundbar'" (in German). *Manager Magazin*.. பார்த்த நாள்: October 4, 2015.
3. ↑  "Strategically Located in Central Indiana". *Vivos*.. பார்த்த நாள்: September 10, 2012.
4. ↑  Dobson, Jim (June 12, 2015). "Billionaire Bunkers: Exclusive Look Inside the World's Largest Planned Doomsday Escape". ForbesLife.. பார்த்த நாள்: September 28, 2015.
5. ↑  Tecklenburg, Zach. "Underground doomsday shelter to open near Atchison, Kansas". KSHB இம் மூலத்தில் இருந்து 26 டிசம்பர் 2013 அன்று. பரணிடப்பட்டது... பார்த்த நாள்: 27 August 2015.
6. ↑  "Vivos Kansas". Vivos.. பார்த்த நாள்: September 28, 2015.
7. ↑  Rosenfeld, Everett (July 3, 2014). "Apocalypse later: Largest bunker scrapped". CNBC.. பார்த்த நாள்: October 4, 2015.

வெளி இணைப்பு
------------
**பகவத் பிரசாத் மொகந்தி** (Bhagabat Prasad Mohanty) இந்தியாவைச் சேர்ந்த ஓர் அரசியல்வாதியாவார். 1929 ஆம் ஆண்டு நவம்பர் மாதம் 27 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒரு வழக்கறிஞரும் ஆவார். ஒடிசா சட்டமன்றத்தின் சட்டமன்ற உறுப்பினராக மூன்று முறை தேர்ந்தெடுக்கப்பட்டார். ஒடிசா அரசின் உயர்கல்வி அமைச்சராகவும் பணியாற்றினார்.

வாழ்க்கைக் குறிப்பு
-------------------

பகவத் பிரசாத்து மொகந்தி 1929 ஆம் ஆண்டு நவம்பர் மாதம் 27 ஆம் தேதியன்று பிறந்தார்  1971 ஆம் ஆண்டில் பிரயா சோசலிசுட்டு கட்சி வேட்பாளராக கேந்திரபாராவிலிருந்து ஒடிசா சட்டமன்றத்தின் சட்டமன்ற உறுப்பினராக தேர்ந்தெடுக்கப்பட்டார்.  பின்னர், இந்திய தேசிய காங்கிரசு கட்சியில் சேர்ந்தார். 1985 மற்றும் 1995 ஆம் ஆண்டுகளில் இந்திய தேசிய காங்கிரசு வேட்பாளராக ஒடிசா சட்டமன்றத்தின் சட்டமன்ற உறுப்பினராக தேர்ந்தெடுக்கப்பட்டார்  

மொகந்தி 8 டிசம்பர் 2019 அன்று தனது 90 ஆவது வயதில் காலமானார்

மேற்கோள்கள்
-----------

1. 1 2  "Former Odisha Minister Bhagabat Mohanty Passes Away". 8 December 2019.. பார்த்த நாள்: 8 December 2019.
2. ↑  "Former Odisha Minister Bhagabat Prasad Mohanty No More". 8 December 2019.. பார்த்த நாள்: 8 December 2019.
3. ↑  "Bhagabat Prasad Mohanty".. பார்த்த நாள்: 8 December 2019.
4. ↑  "Orissa Assembly Election Results in 1971".. பார்த்த நாள்: 23 October 2019.
5. ↑  "Orissa Assembly Election Results in 1985".. பார்த்த நாள்: 23 October 2019.
6. ↑  "Orissa Assembly Election Results in 1995".. பார்த்த நாள்: 23 October 2019.
7. ↑  "Former Odisha Min Bhagabat Mohanty Passes Away". 8 December 2019.. பார்த்த நாள்: 8 December 2019.
8. ↑  "ପୂର୍ବତନ ଉଚ୍ଚଶିକ୍ଷା ମନ୍ତ୍ରୀ ଭାଗବତ ପ୍ରସାଦ ମହାନ୍ତିଙ୍କ ପରଲୋକ : କିଷାନ ସତ୍ୟାଗ୍ରହ, ସମବାୟ ଆନ୍ଦୋଳନ ସହ ଜଡ଼ିତ ଥିଲେ ଭାଗବତ ପ୍ରସାଦ". 8 December 2019.. பார்த்த நாள்: 8 December 2019.